En siciliansk perle, med en fantastisk udsigt, dejligt område og et skønt fællesområde med pool. Vi blev modtaget af Giovanni på stedet da vi ankom, fik rundvisning og mappe med nyttig info, samt en lækker velkomst pakke. Vi følte os meget velkomne. De spørgsmål vi havde i løbet af ugen blev besvaret med det samme. Der var stor hjælpsomhed omkring ture og ting vi gerne ville se. Vi havde selv lejet bil, så vi brugte det ikke så meget, men de var meget dygtige til at oplyse om tingene og angive forskellige muligheder. Stor ros til Giovanni og hans personale. Vi havde en skøn ferie på dette smukke sted og vil klart anbefale et besøg.